cyanic-selkie/wikianc huggingface dataset:
Σαρλ Μπελζίκ Ολάντ ντε Λα Τρεμουάλ
Οικογένεια
Στις 3 Απριλίου 1675 νυμφεύτηκε την πριγκίπισσα Mαντλέν ντε Κρεκύ (1655-1707), κόρη και κληρονόμο τού πρίγκιπα Σαρλ ντε Κρεκύ και της συζύγου του Ανν-Αρμάντ ντε Σαιντ-Ζελαί ντε Λανσάκ. Το ζευγάρι είχε δύο παιδιά:
Παραπομπές σε πηγές
Κατηγορία:Δούκες της Γαλλίας Κατηγορία:Γάλλοι του 17ου αιώνα Κατηγορία:Γάλλοι Ρωμαιοκαθολικοί Κατηγορία:Κόμητες της Γαλλίας Κατηγορία:Πρίγκιπες της Γαλλίας Κατηγορία:Γαλλική τάξη ευγενών Κατηγορία:Οίκος ντε Λα Τρεμουάλ
Μονή Παναγίας Καρυάς Αρκαδίας
Η Μονή Παναγίας Καρυάς είναι οικιισμός της τοπικής κοινότητας Τυρού της Δημοτικής Ενότητας Τυρού του Δήμου Νότιας Κυνουριας στη βόρεια άκρη του χωριού Τυρός. με υψόμετρο 314 μέτρα με πλυθησμό 111 κατοίκους σύμφωνα με την απογραφή του 2011,ο οικισμός έχει πάρει την ονομασία του απο το Μετόχι που υπάρχει, απέχει μόλις 3 χλμ. Δ. από την Παραλία Τυρού και τον Αργολικό κόλπο. Αναφέρεται επίσημα ως οικισμός για πρώτη φορά το 1940 να προσαρτάται στην τότε κοινότητα Τυρού.
Παραπομπές
Κ Κατηγορία:Δήμος Νότιας Κυνουρίας
Odds & Sods
Odds & Sods είναι ο τίτλος της συλλογής τραγουδιών του βρετανικού ροκ συγκροτήματος The Who, η οποία κυκλοφόρησε τον Οκτώβριο του 1974 μέσω της δισκογραφικής εταιρείας "Track Records" στην Μεγάλη Βρετανία και της "Track/MCA" στις Ηνωμένες Πολιτείες.
Η συλλογή πραγματοποιήθηκε από τον μπασίστα του συγκροτήματος, Τζον Εντουίστλ, για να μειωθεί η έκδοση παράνομων κυκλοφοριών που περιείχαν ηχογραφήσεις των The Who και αποτελείται από κομμάτια τα οποία είχαν μείνει εκτός των επίσημων κυκλοφοριών τους.
Το άλμπουμ ανέβηκε στο # 10 στην πατρίδα του συγκροτήματος και το # 15 στην αντίπερα όχθη του Ατλαντικού, όπου βραβεύθηκε ως χρυσό. Μαζί με τον δίσκο, κυκλοφόρησαν τα σινγκλ "Postcard" και "Long Live Rock".
Τραγούδια του δίσκου
1. Postcard (Entwistle) - 3:27
2. Now I'm a Farmer (Townshend) - 3:59
3. Put the Money Down (Townshend) - 4:14
4. Little Billy (Townshend) - 2:15
5. Too Much of Anything (Townshend) - 4:26
6. Glow Girl (Townshend) - 2:20
7. Pure and Easy (Townshend) - 5:23
9. I'm the Face (Meaden) - 2:32
10. Naked Eye (Townshend) - 5:10
11. Long Live Rock (Townshend) - 3:54
Θέσεις τσαρτ
Odds & Sods (άλμπουμ)
Επίσημη κυκλοφορία: 4 Οκτωβρίου 1974
Βραβεία
Odds & Sods (άλμπουμ)
Ηνωμένες Πολιτείες (RIAA Certification): Χρυσός
Πηγές
Κατηγορία:Δισκογραφία των The Who Κατηγορία:Άλμπουμ του 1974
2490 Μπουσσολίνι
Ο Μπουσσολίνι (Bussolini) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1976 από το προσωπικό του «Αστεροσκοπείου Φελίξ Αγκυγιάρ» στο Ελ Λεονθίτο της Αργεντινής και πήρε το όνομά του προς τιμή του αστρονόμου και Ιησουίτη ιερέα Χουάν (Ιωάννη) Α. Μπουσσολίνι (Juan A. Bussolini, 1905—1966).
Φυσικά χαρακτηριστικά
Η μέση διάμετρος του Μπουσσολίνι εκτιμάται σε 11,6 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,227 ± 0,059. Ο Μπουσσολίνι περιστρέφεται γύρω από τον εαυτό του πιθανώς μία φορά κάθε 24 και πλέον ώρες.
Εξωτερικοί σύνδεσμοι-πηγές
Μπουσσολινι
Δικαιώματα βιομηχανικής ιδιοκτησίας στην Ευρωπαϊκή Ένωση
Τα Δικαιώματα βιομηχανικής ιδιοκτησίας στην Ευρωπαϊκή Ένωση παρέχονται τόσο σε κοινοτικό επίπεδο δυνάμει του κοινοτικού σχεδιασμού και σε εθνικό επίπεδο μέσω μεμονωμένων εθνικών νόμων.
Στόχοι
Τα δικαιώματα πνευματικής ιδιοκτησίας αποτελούν επίσης αντικείμενο της ευρωπαϊκής νομοθεσίας. Πιο συγκεκριμένα, η νομοθετική δραστηριότητα της Ένωσης στον εν λόγω τομέα έχει ως σκοπό να εναρμονίσει ορισμένες ειδικές πτυχές των δικαιωμάτων πνευματικής ιδιοκτησίας και να διασφαλίσει ενιαία προστασία των δικαιωμάτων στο εσωτερικό της Ένωσης μέσω της δημιουργίας ενιαίων ευρωπαϊκών τίτλων, όπως στην περίπτωση του κοινοτικού σήματος καθώς και του κοινοτικού σχεδίου ή υποδείγματος.
Επιλέξιμα σχέδια
Ένα σχέδιο ορίζεται ως «η αναπαράσταση του όλου ή ενός μέρους ενός προϊόντος που προκύπτει από χαρακτηριστικά όπως, συγκεκριμένα, γραμμές, περιγράμματα, χρώματα, σχήμα, υφή και/ή υλικά του ίδιου του προϊόντος ή της διακόσμησης του».
Τα σχέδια μπορούν να προστατευθούν αν:
Τα σχέδια δεν προστατεύονται εφόσον η εμφάνισή τους είναι εξ’ολοκλήρου καθορισμένη από την τεχνική τους λειτουργία, ή από την ανάγκη διασύνδεσης τους με άλλα προϊόντα για να εκτελέσουν μια τεχνική λειτουργία. Παρόλα αυτά τα αρθρωτά/σπονδυλωτά συστήματα όπως τα Lego ή τα Meccano μπορεί να προστατεύονται.
Κοινοτικό Σχέδιο
''Κύρια άρθρα: Κοινοτικό σχέδιο
Καταχωρημένα και μη καταχωρημένα Κοινοτικά σχέδια είναι διαθέσιμα σύμφωνα με τον Κανονισμό (ΕΚ) αριθμού 6/2002 του Συμβουλίου της 12 Δεκεμβρίου 2001 για τα κοινοτικά σχέδια και υποδείγματα που προσφέρουν ένα ενιαίο δικαίωμα που καλύπτει την Ευρωπαϊκή Κοινότητα. Η προστασία ενός καταχωρημένου κοινοτικού σχεδίου διαρκεί για μέχρι 25 χρόνια, που υπόκεινται στην πληρωμή των τελών ανανέωσης κάθε 5 χρόνια. Το μη καταχωρημένο Κοινοτικό σχέδιο διαρκεί για τρία χρόνια αφού το σχέδιο γίνει διαθέσιμο στο κοινό και η παράβαση λαμβάνει χώρα μόνο αν έχει αντιγραφεί το προστατευόμενο σχέδιο.
Εθνικοί νόμοι
Οι εθνικοί νόμοι για τα καταχωρισμένα σχέδια παραμένουν σε ισχύ παράλληλα με το σύστημα των κοινοτικών σχεδίων : η εγγραφή σε ένα μικρό αριθμό χωρών είναι φθηνότερη από την κοινοτική εγγραφή, και μπορεί να είναι πιο κατάλληλη για μικρότερους κατασκευαστές. Οι εθνικοί νόμοι είναι εναρμονισμένοι με την οδηγία για τη νομική προστασία σχεδίων και υποδειγμάτων  (98/71/EΚ): τα κριτήρια για την επιλεξιμότητα και τη διάρκεια της προστασίας είναι τα ίδια με των καταχωρισμένων κοινοτικών σχεδίων. Πολλά μέλη της Κοινότητας προστατεύουν βάσει της νομοθεσίας τους και μη καταχωρημένα σχεδιαστικά δικαιώματα, όμως αυτά δεν καλύπτονται από την Οδηγία.
Διεθνείς συνθήκες
Η προστασία των δικαιωμάτων βιομηχανικής ιδιοκτησίας απαιτείται από τη [Συμφωνία για τις εμπορικές πτυχές των δικαιωμάτων πνευματικής ιδιοκτησίας] , στην οποία η Ευρωπαϊκή Ένωση είναι συμβαλλόμενο μέλος. Ο κανονισμός για τα κοινοτικά σχέδια προβλέπει την αναγνώριση από την ημερομηνία προτεραιότητας μιας αίτησης για την εγγραφή ενός βιομηχανικού δικαιώματος σε μια χώρα που είναι είτε συμβαλλόμενο μέλος του Παγκόσμιου Οργανισμού Εμπορίου είτε συμβαλλόμενο μέλος στη Σύμβαση των Παρισίων για την προστασία της βιομηχανικής ιδιοκτησίας.
Την 1η Ιανουαρίου 2008, η Ευρωπαϊκή ένωση έγινε συμβαλλόμενο μέλος στην Πράξη της Γενεύης του Διακανονισμού της Χάγης για τη διεθνή καταχώριση των βιομηχανικών σχεδίων και υποδειγμάτων. Αυτό ακολούθησε την πρόταση της Ευρωπαϊκής Επιτροπής στις 22 Δεκεμβρίου 2005.
Ρόλος της Ευρωπαϊκής Ένωσης και Επιτεύγματα
Η Ευρωπαϊκή Επιτροπή, στις 27 Μαρτίου 2013, υπέβαλε πρόταση που αποσκοπεί στην απλοποίηση και στο να κάνει επίκαιρη τη σχετική με το σήμα νομοθεσία, τόσο σε εθνικό όσο και κοινοτικό επίπεδο, καθιστώντας την καταχώρηση του σήματος στην Ευρωπαϊκή Ένωση ολιγότερο δαπανηρή, ταχύτερη, περισσότερο αξιόπιστη και προβλέψιμη, αυξάνοντας ταυτόχρονα τη νομική ασφάλεια για τους κατόχους εμπορικών σημάτων. Η πρόταση αυτή αποτελείται από μια δέσμη νομοθετικών μέτρων που περιλαμβάνει: αναδιατύπωση της οδηγίας περί σημάτων 2008/95/ΕΚ η οποία αποσκοπεί στην προσέγγιση των νομοθεσιών των κρατών μελών περί σημάτων, αναθεώρηση του κανονισμού για το κοινοτικό σήμα207/2009/ΕΚ, ο οποίος περιέχει επίσης διατάξεις σχετικά με το Γραφείο Εναρμόνισης στο Πλαίσιο της Εσωτερικής Αγοράς και αναθεώρηση του κανονισμού σχετικά με τα πληρωτέα προς το Γραφείο εναρμόνισης στο πλαίσιο της εσωτερικής αγοράς τέλη 2869/95/ΕΚ.
Ρόλος του Ευρωπαϊκού Κοινοβουλίου
Στα διάφορα ψηφίσματά του για τα δικαιώματα πνευματικής ιδιοκτησίας, και συγκεκριμένα για τη νομική προστασία των βάσεων δεδομένων, των βιοτεχνολογικών εφευρέσεων και των δικαιωμάτων πνευματικής ιδιοκτησίας, το Κοινοβούλιο έχει ταχθεί υπέρ της προοδευτικής εναρμόνισης των δικαιωμάτων πνευματικής ιδιοκτησίας. Επιπλέον, αντιτάχθηκε στο ζήτημα της χορήγησης διπλώματος ευρεσιτεχνίας για μέρη του ανθρωπίνου σώματος. Το Ευρωπαϊκό Κοινοβούλιο έχει παρομοίως ταχθεί κατά της κατοχύρωσης με διπλώματα ευρεσιτεχνίας των εφευρέσεων που μπορούν να εφαρμοστούν σε ηλεκτρονικούς υπολογιστές, θέλοντας να αποφύγει την παρεμπόδιση της διάδοσης της καινοτομίας στον τομέα αυτό και να παράσχει ελεύθερη πρόσβαση στις ΜΜΕ στο λογισμικό που δημιουργείται από τους μείζονες διεθνείς φορείς ανάπτυξης λογισμικού. Το Κοινοβούλιο ετοιμάζει μία έκθεση πρωτοβουλίας σχετικά με τον φόρο για αντίγραφα ιδιωτικής χρήσης, θέμα γύρω από το οποίο υπάρχει έντονη πολεμική. Επίσης ενεργοποιήθηκε για το σχέδιο συνθήκης του Παγκόσμιου Οργανισμού Διανοητικής Ιδιοκτησίας (Π.Ο.Δ.Ι.) όσον αφορά τις εξαιρέσεις από το δικαίωμα του δημιουργού για τα άτομα με δυσχέρειες ανάγνωσης.
Προστασία πνευματικής ιδιοκτησίας
Προστατεύονται ορισμένα πολιτιστικά δημιουργήματα: η προστασία εκτείνεται στα άυλα έργα και όχι στον υλικό φορέα του έργου (ο οποίος προστατεύεται διαμέσου του εμπράγματου δικαίου και του ποινικού δικαίου).
Προστασία ευρεσιτεχνιών
Προστατεύονται από το Νόμο 1733/1987. Δηλαδή οι ευρεσιτεχνίες προστατεύονται μέχρι 20 έτη, κατόπιν απονομής διπλώματος ευρεσιτεχνίας από τον Οργανισμό Βιομηχανικής Ιδιοκτησίας.
Διπλώματα ευρεσιτεχνίας
Η απόφαση 2011/167/ΕΕ του Συμβουλίου της 10 Μαρτίου 2011 απηχεί την βούληση των 25 κρατών μελών να καθιερώσουν μεταξύ τους ενισχυμένη συνεργασία για τη δημιουργία προστασίας με ενιαίο καθεστώς. Ο κανονισμός (Ευρωπαϊκής Ένωσης) αριθμού 1257/2012 του Ευρωπαϊκού Κοινοβουλίου και του Συμβουλίου, της 17 Δεκεμβρίου 2012, θέτει σε εφαρμογή την ενισχυμένη συνεργασία στον τομέα της καθιέρωσης ενιαίου καθεστώτος προστασίας των ευρεσιτεχνιών μέσω διπλώματος ευρεσιτεχνίας, όπως είχε δρομολογηθεί με την απόφαση 2011/167. Ο κανονισμός (Ευρωπαϊκής Ένωσης) αριθμού 1260/2012 του Συμβουλίου, της 17 Δεκεμβρίου 2012 θέτει σε εφαρμογή την ενισχυμένη συνεργασία στον τομέα της δημιουργίας ενιαίου καθεστώτος προστασίας των ευρεσιτεχνιών όσον αφορά τις εφαρμοστέες μεταφραστικές ρυθμίσεις. Και οι δύο θα τεθούν σε εφαρμογή από 1 Ιανουαρίου 2014 ή από την ημερομηνία θέσης σε ισχύ της συμφωνίας για το Ενιαίο Δικαστήριο Διπλωμάτων Ευρεσιτεχνίας, εάν αυτή είναι μεταγενέστερη.
Προστασία υποδειγμάτων χρησιμότητας
Σύμφωνα με το Νόμο 1733/1987 τα υποδείγματα χρησιμότητας προστατεύονται μέχρι 7 έτη, κατόπιν απονομής Πιστοποιητικού Υποδείγματος Χρησιμότητας (Π.Υ.Χ.) από τον Οργανισμό Βιομηχανικής Ιδιοκτησίας.
Προστασία σημάτων
Νόμος 2239/1994 "Νέος θεσμικός νόμος περί σημάτων". Το σήμα αποκτάται μόνο μετά την καταχώρησή του, δηλαδή αν αναγνωριστεί με αμετάκλητη απόφαση της Διοικητικής Επιτροπής Σημάτων, και διακρίνει τα προϊόντα που μια επιχείρηση παράγει ή εμπορεύεται ή τις υπηρεσίες που προσφέρει από τα προϊόντα ή τις υπηρεσίες άλλων επιχειρήσεων.
Τα σήματα είναι λεκτικά, εικαστικά, ηχητικά ή κάποιος συνδυασμός αυτών.
Προστασία διακριτικών γνωρισμάτων
Νόμος 146/1914 "Περί αθέμιτου ανταγωνισμού". Τα διακριτικά γνωρίσματα είναι ενδείξεις που εξατομικεύουν και διακρίνουν στο πλαίσιο των συναλλαγών το πρόσωπο που αναπτύσσει οικονομική δραστηριότητα και τα μέσα που αυτό χρησιμοποιεί.
Προστασία βιομηχανικών σχεδίων και υποδειγμάτων
[http://www.wipo.int/edocs/lexdocs/laws/el/gr/gr270el.pdf Π.Δ. 259/1997]. Τα βιομηχανικά σχέδια και υποδείγματα είναι η δισδιάστατη ή τρισδιάστατη διάπλαση μορφής που έχει πρακτικό προορισμό, που λόγω του αισθητικού τους αποτελέσματος αποτελεί πνευματικό δημιούργημα αλλά δεν υιοθετεί την απαιτούμενη πρωτοτυπία για να προστατευτεί από το Νόμο 2121/1993.
Πνευματικό δημιούργημα
Το έργο πρέπει να είναι αποτέλεσμα ανθρώπινης δημιουργικής πράξης. Δεν αποτελεί πνευματικό δημιούργημα κάποιο προϋπάρχον αντικείμενο στο οποίο δεν έχει επενεργήσει δημιουργικά το ανθρώπινο πνεύμα (π.χ. τα έργα της φύσης)
Οποιασδήποτε μορφής
Προστατεύονται τα έργα λόγου, τέχνης, τα εικαστικά και γενικά όλα όσα γίνονται αντιληπτά με την ακοή, την όραση, την αφή, αλλά όχι την όσφρηση. Δεν προστατεύονται οι ιδέες (π.χ. ο κυβισμός, το κολάζ σαν τεχνοτροπία κ.α.).
Πρωτοτυπία
Το έργο πρέπει να είναι προσωπικό πνευματικό δημιούργημα του δημιουργού του (υποκειμενική θεωρία). Επίσης πρέπει να πρόκειται για "νέο έργο" (αντικειμενική θεωρία), δηλαδή να διαφέρει από τα προϋπάρχοντα, να είναι αποτέλεσμα ταλέντου, αίσθησης παρατήρησης, σύγκρισης, μέτρου υπολογισμού, στοχασμού, κρίσης και γενικά το έργο πρέπει να αποτελεί έκφρασης τέχνης.
Ο δημιουργός-αρχικός δικαιούχος
Είναι αποκλειστικά άτομο - φυσικό πρόσωπο,ακόμη και άτομα ανήλικα ή ανίκανα. Κατά κανόνα προστατεύονται και τα έργα δημιουργηθέντα με τη βοήθεια μηχανών - Η/Υ,αλλά όχι και αυτομάτως δημιουργηθέντα έργα.
Δικαιώματα δημιουργού
Προκειμένου να προσαρμοστεί η νομοθεσία σχετικά με τα δικαιώματα δημιουργού και τα συγγενικά δικαιώματα στις τεχνολογικές εξελίξεις και κυρίως στην κοινωνία της πληροφορίας, το Ευρωπαϊκό Κοινοβούλιο και το Συμβούλιο ενέκριναν την οδηγία 2001/29/ΕΚ της 22 Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας.
Συν-δημιουργοί
Στα έργα συνεργασίας η συμβολή του καθενός δεν μπορεί να διαιρεθεί από αυτή των άλλων, διότι ενσωματώνεται στο συνολικό έργο. Οι συν-δημιουργοί μοιράζονται τα δικαιώματα κατά ίσα μέρη. Δεν είναι συν-δημιουργός όποιος απλώς παρέχει συμβουλές.
Καταπολέμηση της παραποίησης
Καθώς οι διαφορές μεταξύ των εθνικών συστημάτων επιβολής κυρώσεων δυσχεραίνουν την αποτελεσματική καταπολέμηση της παραποίησης και της πειρατείας, το Ευρωπαϊκό Κοινοβούλιο και το Συμβούλιο ενέκριναν καταρχάς την οδηγία 2004/48/ΕΚσχετικά με την επιβολή των δικαιωμάτων διανοητικής ιδιοκτησίας. Στόχος της οδηγίας είναι να ενισχυθεί η καταπολέμηση της πειρατείας και της παραποίησης μέσω της προσέγγισης των εθνικών νομοθεσιών προκειμένου να διασφαλιστεί υψηλό, ισοδύναμο και ομοιογενές επίπεδο προστασίας της πνευματικής ιδιοκτησίας στην εσωτερική αγορά. Η οδηγία 2004/48/ΕΚ προβλέπει αποκλειστικά μέτρα, διαδικασίες και αποζημίωση στο πλαίσιο του αστικού και διοικητικού δικαίου. Στη συνέχεια, η Επιτροπή πρότεινε την έγκριση ποινικών διατάξεων για την ενίσχυση και τη βελτίωση της καταπολέμησης της παραποίησης και της πειρατείας, οι οποίες αναμένεται να συμπληρώσουν την οδηγία 2004/48/ΕΚ. Ωστόσο, μετά την ανακοίνωση της 23 Νοεμβρίου 2005 σχετικά με τις επιπτώσεις της απόφασης του Δικαστηρίου, η οποία ακύρωνε την απόφαση-πλαίσιο σχετικά με την προστασία του περιβάλλοντος μέσω του ποινικού δικαίου, η Επιτροπή απέσυρε την πρότασή της.
Σκάτμαν Τζον
Ο Σκάτμαν Τζον (Scatman John, πραγματικό όνομα: John Paul Larkin, 13 Μαρτίου 1942 - 3 Δεκεμβρίου 1999) ήταν Αμερικανός στιχουργός και τραγουδιστής.
Βιογραφία
Έγινε γνωστός το 1995 με το τραγούδι "Scatman (Ski bap-dop-ba-dop-bop)", το οποίο σημείωσε μεγάλη επιτυχία σε όλα τα charts παγκοσμίως. Ο Σκάτμαν ενώ υπέφερε από πρόβλημα τραυλίσματος στην ομιλία, όταν τραγουδούσε δεν είχε καμιά δυσκολία. Το 1990 εγκαταστάθηκε στο Βερολίνο, για να προωθήσει την καριέρα του Το πρώτο του άλμπουμ κυκλοφόρησε το 1995 και πούλησε εκατομμύρια αντίτυπα παγκοσμίως.
Ο Σκάτμαν απεβίωσε στο Λος Άντζελες στις 3 Δεκεμβρίου του 1999 νικημένος από τον καρκίνο του πνεύμονα.
Studio Albums
μικρογραφία|Scatman John
Εξωτερικοί σύνδεσμοι
Κατηγορία:Αμερικανοί τραγουδιστές Κατηγορία:Αμερικανοί στιχουργοί Κατηγορία:Eurodance μουσικοί
Πολιτισμός του Βιετνάμ
Μετά την ανεξαρτησία από την Κίνα τον 10ο αιώνα, το Βιετνάμ ξεκίνησε μια νότια επέκταση που είδε την προσάρτηση εδαφών που προηγουμένως ανήκαν στον πολιτισμό των Τσάμπα, των Ντεγκάρ (ορεινών) και σε τμήματα της αυτοκρατορίας των Χμερ (τώρα νότιο Βιετνάμ), με αποτέλεσμα περιφερειακές διαφορές στον πολιτισμό του Βιετνάμ σήμερα. Κατά τη διάρκεια της γαλλικής αποικιακής περιόδου, ο βιετναμέζικος πολιτισμός απορρόφησε διάφορες σημαντικές επιρροές από τους Ευρωπαίους, συμπεριλαμβανομένης της εξαπλώσεως του Χριστιανισμού ως Ρωμαιοκαθολικισμού και της υιοθετήσεως του λατινικού αλφαβήτου. Πριν από αυτό, οι Βιετναμέζοι είχαν χρησιμοποιήσει κινεζικούς χαρακτήρες, όσο και μία γραφή που ονομάζεται Τ(σ)ι Νομ και βασιζόταν στην κινεζική, αλλά περιελάμβανε νέους χαρακτήρες για να αποδίδει κάποιες καθαρώς βιετναμέζικες λέξεις.
Στη σοσιαλιστική εποχή η πολιτιστική ζωή του Βιετνάμ επηρεάσθηκε βαθιά από τα κυβερνητικά ΜΜΕ και τις πολιτιστικές επιρροές των σοσιαλιστικών προγραμμάτων. Επί πολλές δεκαετίες οι πολιτιστικές επιρροές από τον Δυτικό Κόσμο αποφεύχθηκαν και δόθηκε έμφαση στην κοινή χρήση του πολιτισμού των κομμουνιστικών κρατών. Από τις οικονομικές μεταρρυθμίσεις το 1986 και μετά, ο δυτικός πολιτισμός και επιρροή επανεμφανίσθηκαν στο Βιετνάμ.
Λαμανέρ
Το Λαμανέρ (γαλλικά: Lamanère, καταλανικά: La Menera) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Λαμανερουά (γαλλικά: Lamanérois).
Παραπομπές
Κατηγορία:Κοινότητες των Ανατολικών Πυρηναίων
Κλεμμένα φιλιά
Ο Αντουάν Ντουανέλ (Ζαν-Πιερ Λεό) απολύεται από τον στρατό. Χάρη σε γνωριμίες του πατέρα της φιλενάδας του, Κριστίν, πιάνει δουλειά ως θυρωρός σε ένα φθηνό ξενοδοχείο της Μονμάρτρης, όπου μετά την επαφή του με έναν ντετέκτιβ καταλήγει μισθωτός ενός γραφείου ιδιωτικών ερευνών και στη συνέχεια δήθεν υπάλληλος δοκιμάζει και ταλαντεύεται συναισθηματικά ανάμεσα στη νεαρή φίλη του Κριστίν (Κλοντ Ζαντ) και την ώριμη κυρία Ταμπάρ.
Ρήγας Ρηγόπουλος
Ο Ρήγας Ρηγόπουλος (Κυπαρισσία, 22 Οκτωβρίου 1929 - Αθήνα, 27 Οκτωβρίου 2004) ήταν καθηγητής Φυσικής στο Πανεπιστήμιο Πατρών.
Σπούδασε στο Πανεπιστήμιο Αθηνών φυσικές επιστήμες και πραγματοποίησε μεταπτυχιακές σπουδές στη Βρετανία. Το 1954 εγκαταστάθηκε στην Ελβετία εργαζόμενος στο CERN. Το 1964 επέστρεψε στην Ελλάδα, όπου προσλήφθηκε στη θέση του Τομ Υψηλάντη στο Εθνικό Κέντρο Έρευνας Φυσικών Επιστημών «Δημόκριτος» ως ένας από τους πρώτους πυρηνικούς φυσικούς. Το 1970 εξελέγη τακτικός Καθηγητής στην Β' έδρα Φυσικής στο Πανεπιστήμιο Πατρών, όπου παρέμεινε μέχρι το 1982, οπότε και αποχώρησε οικειοθελώς.
Την περίοδο 1978 - 1980 διετέλεσε κοσμήτορας της Φυσικομαθηματικής Σχολής του Πανεπιστημίου Πατρών. Υπήρξε σύμβουλος του Ο.Η.Ε. για θέματα ενέργειας. Σ
Πέθαν από καρκίνο και κηδεύτηκε στις 30 Οκτωβρίου 2004 στο Α' Νεκροταφείο Αθηνών.
Προς τιμή του μία πτέρυγα στο Πανεπιστήμιο Πατρών φέρει το όνομά του. Ήταν παντρεμένος με την Ελβετίδα Jeane-Marie Chevallier, με την οποία απέκτησε ένα γιο.
Παραπομπές
Κατηγορία:Καθηγητές Πανεπιστημίου Πατρών
2491 Τβάστρι
Ο Τβάστρι (Tvashtri) είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών, μέχρι τα εσώτατα όριά της, και έχει απόλυτο μέγεθος (όπως ορίζεται για το Ηλιακό Σύστημα) 13,68. Ανακαλύφθηκε το 1977 από τον Αμερικανό αστρονόμο Γουίλιαμ Λώρενς Σέμποκ, που παρατηρούσε από το Αστεροσκοπείο του Πάλομαρ, και πήρε το όνομά του από τον ομώνυμο ξυλουργό και μεταλλουργό θεό του Ινδουισμού.
Ο Τβάστρι είναι ένας από τους πολύ λίγους αστεροειδείς της Κύριας Ζώνης που περιφέρεται γύρω από τον `Ηλιο σε λιγότερο από χίλιες γήινες ημέρες.
Φυσικά χαρακτηριστικά
Ο φασματικός τύπος του Τβάστρι είναι X. Ο Τβάστρι περιστρέφεται γύρω από τον εαυτό του μία φορά κάθε 4 ώρες 5 λεπτά και 2 δευτερόλεπτα.
Εξωτερικοί σύνδεσμοι-πηγές
Τβαστρι
Σιδηροδρομικός Σταθμός Αμφίπολης Λιμένα
Ο Σιδηροδρομικός Σταθμός Αμφίπολης Λιμένα ήταν σταθμός των Σιδηροδρόμων Ελληνικού Κράτους, επί της σιδηροδρομικής γραμμής Νέας Ζίχνης - Αμφίπολης Λιμένα, στη χιλιομετρική θέση 24,849 από τη Νέα Ζίχνη και της οποίας αποτελούσε τερματικό σταθμό. Βρίσκεται στο Λιμάνι του Δήμου Αμφίπολης και πήρε το όνομά του από τον λιμένα της Αμφίπολης, τον οποίο εξυπηρετούσε.
Εγκαινιάστηκε στις 5 Μαΐου 1940 και έκλεισε το 1969, μαζί με τη γραμμή Νέας Ζίχνης - Αμφίπολης Λιμένα. Διέθετε πλευρική αποβάθρα και γραμμές εναπόθεσης αμαξοστοιχιών, ενώ συνδεόταν με εμπορευματικές γραμμές με τον λιμένα της Αμφίπολης.
Ο σταθμός Αμφίπολης Λιμένα αναφερόταν ανεπίσημα και με το όνομα «Τσάγεζι», από το παλιό (τουρκικό) όνομα της περιοχής Çay ağzı (Τσάι αγζί - Το στόμα του ποταμού - Εκβολές), που εξυπηρετούσε. Κατά τη διάρκεια της βουλγαρικής κατοχής της ανατολικής Μακεδονίας στον Β΄ Παγκόσμιο Πόλεμο, μεταξύ 1941 και 1944, ο σταθμός Αμφίπολης είχε λάβει τη βουλγαρική ονομασία Амфиполи Пристанище (Αμφίπολη Πριστάνιστσε), που αποτελούσε τη βουλγαρική απόδοση της ελληνικής του ονομασίας.
Αμφιπολη Λιμενας Αμφιπολη Αμφιπολη Λιμενας
Κυνήγι Κενταύρων (πρωτοκορινθιακή λήκυθος, Αρχαιολογικά Μουσεία Βερολίνου αρ. F2686)
Η πρωτοκορινθιακή λήκυθος με παράσταση κυνηγιού Κενταύρων που φιλοξενείται στα Αρχαιολογικά μουσεία του Βερολίνου με αριθμό 336 είναι αξιοθαύμαστο δείγμα ελληνικής κεραμικής και μικρογραφικής αγγειογραφίας. Λέγεται ότι βρέθηκε στην Κόρινθο.
Περιγραφή
Η επιφάνεια της πλατιάς λαβής είναι διακοσμημένη με πλεξούδες. Το πλατύ στόμιο διακοσμείται από διπλή ομόκεντρη σειρά γλωσσιδίων. Στους ώμους έχει πλούσιες πλεξούδες με άνθη λωτού και φοινίκων. Γύρω από την κοιλιά εκτυλίσσεται σκηνή κυνηγιού του Ηρακλή με Κενταύρους που έχει τρέψει σε φυγή στο όρος της Φολόης. Στο κέντρο εικονίζεται ο νεαρός Ηρακλής γονατιστός προς τα δεξιά ενώ τεντώνει το περίτεχνα ζωγραφισμένο τόξο του με τοποθετημένο βέλος. Το πρόσωπο είναι άμουσο. Φοράει κοντό χιτώνα, μπότες και έχει κρεμασμένη την φαρέτρα του στην πλάτη. Στην δεξιά πλευρά οι Κένταυροι τρέπονται σε φυγή. Ο πρώτος Κένταυρος, χωρίς γενειάδα, γονατίζει θανάσιμα πληγωμένος, ενώ το αίμα ρέει. Με το δεξί βγάζει το βέλος από το δεξί του πόδι. Στο αριστερό του χέρι κρατάει όπως όλοι οι υπόλοιποι Κένταυροι ένα φουντωτό κλαδί. Τα μπροστινά πόδια των Κενταύρων είναι ανθρώπινα. Ακόμα πιο δεξιά, ένας δεύτερος Κένταυρος καλπάζει, ενώ στρέφει το σώμα του προς τα αριστερά για να βγάλει με το δεξί ένα βέλος που τον έχει τρυπήσει στον ματωμένο θώρακα. Με το αριστερό λυγίζει ένα κλαδί. Ένας τρίτος, γενειοφόρος Κένταυρος είναι πληγωμένος με δύο βέλη στην πλάτη και στο πόδι. Τέλος, ένας τέταρτος Κένταυρος καλπάζει επίσης σε φυγή και βγάζει ένα βέλος από το πόδι του. Έχει μακρυά μαλλιά, δεμένα αλογοουρά.
Περιγραφή των χρωμάτων
Το περίγραμμα του διακόσμου είναι σε φυσικό χρώμα πηλού, ενώ οι διάφορες ταινίες και πλεξούδες είναι σε χρώμα κόκκινο. Το σώμα του Ηρακλή και των Κενταύρων είναι από χρώμα ανοιχτόχρωμο φαιό ψημένο. Με μελανό βερνίκι είναι ζωγραφισμένες οι μπότες και τα μαλλιά. Ο χιτώνας έχει χρώμα ερυθρό καστανό. Το εξωτερικό περίγραμμα του Ηρακλή και των Κενταύρων είναι χαραγμένο. Το αλογίσιο σώμα των Κενταύρων είναι βερνικωμένο, το αίμα κόκκινο. Το ανθρώπινο σώμα ενός Κενταύρου είναι χαραγμένο σε κοντές ραβδώσεις που υποδεικνύουν το τρίχωμά του.
Ερμηνεία
Η σκηνή του Ηρακλή που κυνηγάει τους Κενταύρους είναι από τους αρχαιότερους μύθους της Ελληνικής αγγειογραφίας. Γνωστές είναι πιο προγενέστερες απεικονίσεις με Κενταύρους σε ηρεμία που κρατούν κλαδιά στα χέρια και ερμηνεύονται ως δαιμόνια της φύσης. Αργότερα συνοδεύονται από έναν ανθρωπόμορφο δαίμονα, ο οποίος στην προκειμένη περίπτωση έχει εξελιχθεί στην μορφή του Ηρακλή που παρουσιάζεται ως γονατιστός τοξότης κυνηγός.
Καλλιτεχνική περιγραφή
Το αγγείο είναι πρωτοκορινθιακό, δηλαδή αρχαιότερο των Κορινθιακών. Δεν φέρει επιγραφή του εργαστηρίου. Εξέχει των ομοίων του, διότι εισάγει ανθρώπινους χαρακτήρες στους μέχρι τότε ζωικούς διάκοσμους. Επίσης τα χρώματα, ιδίως το καφέ των σωμάτων είναι μοναδικά στο είδος τους. Το κόκκινο χρώμα του αίματος των Κενταύρων χρησιμοποιείται στην ζωγραφιά του χιτώνα του Ηρακλή, και ως υπόβαθρο των ανθισμένων λωτών. Η τεχνική των χρωμάτων και της χαρακτικής παρουσιάζει ομοιότητες με τον διάκοσμο μυκηναϊκών σπαθιών. Επίσης ο διάκοσμος της λαβής ομοιάζει έκτυπων χάλκινων ελασμάτων της εποχής του Ομήρου, όπως μας μεταφέρει ο ποιητής στην Ιλιάδα με τον στίχο «περί δ' άντυγα βάλλει φαεινήν τρίπλακα μαρμαρέην» περί της τριπλής πλεξούδας.
Πηγές
Κατηγορία:Αρχαιοελληνική αγγειογραφία Κατηγορία:Λήκυθος Κατηγορία:Εκθέματα στο Νησί των Μουσείων, Βερολίνο Κατηγορία:Κένταυροι Κατηγορία:Ηρακλής
C/1880 C1
Ο κομήτης παρατηρήθηκε για πρώτη φορά την 1η Φεβρουαρίου 1880, ενώ τις 2 η ουρά του είχε μήκος 20 μοίρες και τις 5 με 6 του ίδιου μήνα 50 με 60 μοίρες. Η κεφαλή του ήταν μικρή και μετά τις 13 Φεβρουαρίου ήταν πολύ δύσκολο να παρατηρηθεί. Ο κομήτης εξαφανίστηκε πριν τις 20 Φεβρουαρίου.
Τροχιά
Μελέτη της τροχιάς του C/1880 C1 έδειξε ότι ο κομήτης είχε ουσιαστικά ίδια τροχιά με το Μέγα Κομήτη του 1843 και το Μέγα Κομήτη του 1882, ένας πολύ λαμπρός κομήτης που εμφανίστηκε στον ουρανό μόλις δύο χρόνια μετά τον C/1880 C1. Όλοι αυτοί οι κομήτες παρατηρήθηκαν ευρέως μετά το πέρασμα από το περιήλιο. Αρχικά υπήρχε η υπόθεση ότι ήταν ο ίδιος κομήτης του οποίου η τροχιά γινόταν δραστικά μικρότερη σε κάθε πέρασμα από το περιήλιο. Παρόλα αυτά, η μελετή της τροχιάς του Μέγα Κομήτη του 1882 έδειξε ότι είχε περίοδο περιφοράς 772 ±3 ετών, ενώ η περίοδος περιστροφής των άλλων κομητών υπολογίστηκε σε 600 με 800 χρόνια. Δεν υπάρχαν αρκετές παρατηρήσεις για τον ακριβή προσδιορισμό της τροχιάς του C/1880 C1, όμως δεν παρέκλινε πολύ από μια παραβολή. Ο Χάιντριχ Κρόιτς μελέτησε την τροχιά αυτών των κομητών και πρότεινε ότι όλοι προέρχονται από ένα κοινό πρόγονο, ο οποίος διασπάστηκε σε κάποιο προηγούμενο πέρασμα από το περιήλιό του.
Αυτοί οι κομήτες, μαζί με τον κομήτη Ικέγια-Σέκι, ο οποίος ήταν ο λαμπρότερος κομήτης του 20ού αιώνα, και τους C/1963 R1, C/1970 K1 και C/2011 W3, ανήκουν στην οικογένεια κομητών Κρόιτς, οι οποίοι προέρχονται όλοι από ένα κοινό πρόγονο-κομήτη. Ο C/1880 C1 θεωρείται ότι αποσπάστηκε από τον πυρήνα του Μέγα Κομήτη του 1843, ο οποίος είναι το δεύτερο λαμπρότερο μέλος της οικογένειας που έχει παρατηρηθεί, περίπου 100-150 μέρες μετά το προηγούμενο περιήλιό του.
Καταφύγιο Αιτωλοακαρνανίας
Γεωγραφική Περιγραφή - Αξιοθέατα
Στο κέντρο του χωριού υπάρχει η πλατεία με τα 2 καφενεία και τον Ιερό Ναό της Κοιμήσεως της Θεοτόκου. Στο χωριό υπάρχουν 2 γήπεδα μπάσκετ, παιδική χαρά, ενώ στην κορυφή του χωριού στη θέση "Δέση" υπάρχει ο παραδοσιακός ξενώνας Δέση, και στη είσοδο του χωριού στην θέση "Άγιος Δημήτριος" υπάρχει ο ξενώνας Πέτρινο Καταφύγιο.
Το φυσικό περιβάλλον αποτελεί από μόνο του αξιοθέατο. Αξίζει να διασχίσετε το φαράγγι του Φονιορέματος, να επισκεφτείτε τους παλιούς μύλους, τα σπήλαια τα δύο παραδοσιακά πέτρινα γεφύρια τα οποία βρίσκονται σε πολύ γραφικές τοποθεσίες αλλά και τον Ιερό Ναό της Μεταμορφώσεως του Σωτήρος που χτίστηκε περίπου τον 13ο αιώνα  βρίσκεται κοντά στο Χρύσοβο και είναι ότι έχει απομείνει από το ιστορικό μοναστήρι του Σωτήρος που την εποχή εκείνη υπαγόταν στην Αμόρανη  (Καταφύγιο) και διαλύθηκε το 1834.
Μάρκος Ιούλιος Αλέξανδρος
Ο Μάρκος Ιούλιος Αλέξανδρος (16 μ.Χ. - 44) από τον Οίκο των Αλαβάρχων ήταν πλούσιος έμπορος, διακεκριμένος Ιουδαίος της Αλεξάνδρειας.
Καταφύγιο Αιτωλοακαρνανίας
Ιστορία - Διοικητικά
Το παλιό όνομα του χωριού ήταν Αμόρανη και το 1928 μετονομάστηκε σε Καταφύγιο. Το νέο όνομα του χωριού προήλθε από το γεγονός ότι κατά την τουρκοκρατία η περιοχή υπήρξε πραγματικό καταφύγιο. Η πληθώρα των σπηλαίων, το βραχώδες και το απόκρημνο της περιοχής την καθιστούσε εξαιρετικά δυσπρόσιτη.
Μάρκος Ιούλιος Αλέξανδρος
Βιογραφία
Ήταν ο δευτερότοκος γιος του Αλέξανδρου αλάβαρχου (εισπράκτορα των λιμενικών τελών) της Αλεξάνδρειας και διοικητή των εκτάσεων στην Αίγυπτο της Αντωνίας της Νεότερης. Ήταν ανιψιός του Φίλωνα του Αλεξανδρέως, που προσπάθησε να εναρμονίσει το Τορά με την Ελληνική φιλοσοφία. Αδελφός του ήταν ο Τιβέριος Ιούλιος Αλέξανδρος προκουράτωρ της Ιουδαίας και πρεφέκτος της Αιγύπτου, που είχε εγκαταλείψει τον Ιουδαϊσμό.
Καταφύγιο Αιτωλοακαρνανίας
Ιστορία - Διοικητικά
Ιστορικά δεν είναι εξακριβωμένο πότε ιδρύθηκε, σίγουρα όμως υπάρχει σαν συγκροτημένο χωριό γύρω στο 1550 - 1575 οπότε και το βρίσκουμε καταγεγραμμένο ως Omuryani ή Isproyani, σε τουρκικό φορολογικό έγγραφο για την περιοχή των Κραββάρων. Κατά την περίοδο της τουρκοκρατίας αποτέλεσε ένα από τα κεφαλοχώρια της περιοχής, ενώ λόγω του βραχώδους και απόκρημνου εδάφους υπήρξε πραγματικό καταφύγιο για τους σκλαβωμένους Έλληνες. Γύρω στο 1700 δύο οικογένειες κτηνοτρόφων μετοίκησαν στη δυτική πλευρά του Μακρυόρους και δημιούργησαν ένα μικρό συνοικισμό, το Γολέμι. Η ιστορική αυτή σχέση καθιστά το Γολέμι αναπόσπαστο τμήμα του Καταφυγίου.
Διοικητικά το Καταφύγιο από το 1836 έως το 1912 ανήκε στο δήμο Αποδοτίας. Με το βασιλικό διάταγμα στις 31/08/1912 ΦΕΚ 261/Α/1912 αναγνωρίστηκε ως κοινότητα Αμόρανης. Σε κοινότητα Καταφυγίου μετονομάστηκε με το διάταγμα 09/09/1927 ΦΕΚ 206/Α/1927 .Στην κοινότητα ανήκε και ο συνοικισμός Γολεμίου. Με την εφαρμογή του νόμου Καλλικράτης αποτελεί πλέον την τοπική κοινότητα Καταφυγίου του δήμου Ναυπακτίας και καταλαμβάνει έκταση 23.429 στρεμμάτων. Στην απογραφή του 2001 καταγράφηκαν 256 άτομα ενώ στην απογραφή του 2011 322 άτομα καθιστώντας το Καταφύγιο τη δεύτερη μεγαλύτερη τοπική κοινότητα στην Ορεινή Ναυπακτία και ένα από πιο ζωντανά χωριά της. Ιστορικά οι κάτοικοι ασχολούνται με την κτηνοτροφία διατηρώντας σημαντικό αριθμό ζώων, δραστηριότητα την οποία διατηρούν έως σήμερα οι εναπομείναντες κάτοικοι.
Εξωτερικοί σύνδεσμοι
Κατηγορία:Κράβαρα Κατηγορία:Χωριά του νομού Αιτωλοακαρνανίας Κατηγορία:Δήμος Ναυπακτίας
Μάρκος Ιούλιος Αλέξανδρος
Βιογραφία
Γεννήθηκε και μεγάλωσε στην Αλεξάνδρεια της Αιγύπτου. Ήταν από οικογένεια ευγενών, που ζούσε στην Αλεξάνδρεια για γενεές. Οι πρόγονοί του έζησαν την εποχή των Πτολεμαίων. Ήταν πλούσιοι και αξιοσέβαστοι· ο πάππος του (ή ο προπάππος του) από τον Οίκο των Αλαβάρχων έγινε Ρωμαίος πολίτης από τον Ιούλιο Καίσαρα. Ο Οίκος του είχε συγγενικούς δεσμούς ή κοινωνικές συνδέσεις με το ιερατείο των Ιουδαίων, τον Οίκο των Ασμοναίων, την Ηρωδιανή Δυναστεία και την Ιουλιο-Κλαυδιανή δυναστεία στη Ρώμη.
Ο Μάρκος έλαβε, μαζί με τον αδελφό του, πλήρη εκπαίδευση. Σπούδασαν Αιγυπτιακό. Ιουδαϊκό, Ελληνικό και Ρωμαϊκό πολιτισμό, ειδικά τις παραδόσεις του Ιουδαϊσμού, τη μελέτη του Τανάκ και την Ελληνική φιλοσοφία.
Ο πατέρας του ήταν για πολύ καιρό φίλος του Ηρώδη Αγρίππα Α΄ της Ιουδαίας. Ο Αλέξανδρος Αλάβαρχος είχε υποστηρίξει τον βασιλιά στο παρελθόν, έτσι εκείνος ήθελε να τον ανταμείψει παντρεύοντας την κόρη του Βερενίκη με τον γιο αυτού Μάρκο Ιούλιο. Όμως ο Μάρκος Ιούλιος απεβίωσε πριν τον Αύγουστο του 44. Τότε ο Ηρώδης Αγρίππας Α΄ πάντρεψε τη Βερενίκη με τον θείο της Ηρώδη της Χαλκίδας.
Οικογένεια
Παντρεύτηκε το 41 μ.Χ. τη Βερενίκη, κόρη του Ηρώδη Αγρίππα Α΄ της Ιουδαίας. Δεν απέκτησαν απογόνους.
Πηγές
Κατηγορία:Εβραίοι και Ιουδαϊσμός στην Αίγυπτο
Λομβαρδία
Η Λομβαρδία είναι περιφέρεια της βόρειας Ιταλίας από τις μεγαλύτερες της χώρας. Η συνολική της έκταση είναι 23.000 τετρ. χιλ. και ο πληθυσμός 10.103.969. Κυριότερη πόλη, πρωτεύουσα της Λομβαρδίας είναι το Μιλάνο. Συνορεύει με την Ελβετία και τις Ιταλικές περιφέρειες Εμίλια-Ρομάνια στα νότια, Βένετο ανατολικά και την περιφέρεια Πιεμόντε στα δυτικά.
Γεωγραφία
Στο βόρειο τμήμα βρίσκονται οι Λομβαρδικές Άλπεις (4.021 μ.) Στη συνέχεια ακολουθεί η πεδιάδα του Πάδου, που διαρρέεται απ' το μεγάλο αυτό ποτάμι της Ιταλίας που την κάνει την πιο εύφορη πεδιάδα της Ευρώπης.
Στην Λομβαρδία βρίσκονται πολλές λίμνες με μεγαλύτερες τις Ιζέο, Ματζόρε, Γκάρντα (μεγαλύτερη της Ιταλίας), Ματζόρε και Κόμο. Η λίμνη Ματζόρε έχει τρία νησιά που κατοικούντο, τα γνωστά σαν νησιά Μπορρομέο, Ίζολα Μπελα, Ίζολα Ντέι Πεσκατόρι και το Ίζολα Μάντρε. Νησάκια έχουν κι άλλες λίμνες όπως η Όρτα με το Σαν Τζούλιο. Μεγαλύτεροι ποταμοί της περιοχής, που οι περισσότεροι χύνονται στις λίμνες ή είναι παραπόταμοι του Πάδου, είναι οι Όλιο, Άντο, Κιέζε, ο Μέλο και άλλοι μικρότεροι. Μεγαλύτερες πόλεις είναι το Μιλάνο, το Βαρέζε, το Κόμο, η Μάντοβα, η Κρεμόνα, η Μπρέσια, η Μόντζα, η Παβία, το Τρεβίλιο, το Μπέργκαμο, το Λόντι, η Κρέμα, το Μπούστο Αρζίτσιο κι άλλες μικρότερες κωμοπόλεις.
Αρχαία ιστορία
thumb|left|200px|Ρωμαικά ερείπια στο Μιλάνο Η περιοχή της σημερινής Λομβαρδίας όπως φαίνεται από τα ευρήματα κεραμικής, βέλη, τσεκούρια και πελεκητές πέτρες κατοικείται από την 2η χιλιετία π.Χ. Στους αιώνες που ακολούθησαν κατοικήθηκε από διάφορους λαούς, μεταξύ των οποίων οι Ετρούσκοι, που ίδρυσαν την πόλη της Μάντοβα αρχικά σαν οχυρό και διέδωσαν τη χρήση της γραφής. Αργότερα, αρχίζοντας από τον 5ο αιώνα π.Χ., στην περιοχή εισέβαλαν Κελτικές και Γαλατικές φυλές. Αυτοί οι άνθρωποι εγκαταστάθηκαν σε διάφορες πόλεις (συμπεριλαμβανομένου του Μιλάνου) και επέκτειναν την κυριαρχία τους μέχρι την Αδριατική. Η ανάπτυξή τους σταμάτησε από τη ρωμαϊκή επέκταση στην κοιλάδα του Πάδου από τον 3ο αιώνα π.Χ. μετά από αιώνες αγώνων, το 194 π.Χ. ολόκληρη την περιοχή της σημερινής Λομβαρδίας έγινε ρωμαϊκή επαρχία με το όνομα του "Gallia Cisalpina" ("Γαλατία εντεύθεν των Άλπεων"). Η Λομβαρδία με την κατασκευή δρόμων και την ανάπτυξη της γεωργίας και του εμπορίου έγινε μια από τις πιο ανεπτυγμένες και πλούσιες περιοχές της Ιταλίας.
Σημαντικές μορφές όπως ο Πλίνιος ο Πρεσβύτερος και ο Βιργίλιος γεννήθηκαν εδώ. Στην ύστερη αρχαιότητα ο στρατηγικός ρόλος της Λομβαρδίας τονίστηκε από την προσωρινή μετακίνηση της πρωτεύουσας της Δυτικής Αυτοκρατορίας στο Μεντιολάνουμ (Μιλάνο). Εδώ, το 313 μ.Χ., ο αυτοκράτορας Κωνσταντίνος εξέδωσε το περίφημο Διάταγμα των Μεδιολάνων, που έδωσε την ελευθερία σε όλες τις θρησκείες εντός της αυτοκρατορίας.
Μεσαιωνική ιστορία
Κατά την διάρκεια αλλά και μετά την πτώση της Δυτικής Ρωμαϊκής αυτοκρατορίας η Λομβαρδία γνώρισε πολλές επιδρομές και καταστροφές από διάφορους λαούς. Το 568, υπό την ηγεσία του Αλβοΐνου, εμφανίστηκε στην περιοχή ένας γερμανικός λαός, οι Λομβαρδοί, όπου ίδρυσαν βασίλειο στην Παβία. Αυτός ο λαός έδωσε στην περιοχή και το όνομα του, οι Λομβαρδοί μιλούσαν και την δική τους γλώσσα την Λομβαρδική. Το 774 ο Καρλομάνδος κατέκτησε το βασίλειο της Παβίας και τους προσάρτησε στην επικράτειά του. Στην συνέχεια στην περιοχή άνθισε το εμπόριο και η βιομηχανία ενώ το Μιλάνο και η Μάντοβα ήταν το κέντρο της Αναγέννησης. Την περίοδο αυτή όλη η Λομβαρδία ανήκει στο Δουκάτο του Μιλάνου. Σημαντικοί για την Ιταλία αργότερα ήταν και οι Λομβαρδικοί Πόλεμοι που έγιναν κατά τον 15ο αιώνα.
Σύγχρονη ιστορία
Από το 1706 η Λομβαρδία ανήκει στην Αυστρουγγαρία, στην συνέχεια κατακτήθηκε από τον Ναπολέοντα κι έγινε ημιανεξάρτητη επαρχία της Γαλλίας. Το 1815 επανήλθε στο αυστριακό βασίλειο κι έγινε ένα από τα κέντρα του αγώνα για ενοποίηση της Ιταλίας, το 1859 προσαρτήθηκε στο Ιταλικό βασίλειο.
Πολιτική της Λομβαρδίας
Η πολιτική της Λομβαρδίας λαμβάνει χώρα μέσα σε ένα πλαίσιο προεδρικής αντιπροσωπευτικής δημοκρατίας, με την οποία ο Πρόεδρος της Περιφέρειας (Presidente della Regione) είναι ο επικεφαλής της κυβερνήσεως. Η εκτελεστική εξουσία ασκείται από την Περιφερειακή Κυβέρνηση (Giunta Regionale). Η νομοθετική εξουσία ασκείται από το Περιφερειακό Συμβούλιο (Consiglio Regionale).
Οι Χριστιανοδημοκράτες διατήρησαν τη μεγάλη πλειοψηφία της λαϊκής υποστήριξης και τον έλεγχο των σημαντικότερων πόλεων και των επαρχιών από τη γέννηση της Ιταλικής Δημοκρατίας μέχρι τα τέλη της δεκαετίας του 1980. Το Ιταλικό Κομμουνιστικό Κόμμα είχε σημαντική παρουσία μόνο στο ανατολικό και νότιο τμήμα της Λομβαρδίας από τα τέλη της δεκαετίας του 1960 μέχρι τα μέσα του 1980. Στις τελευταίες γενικές εκλογές η Λομβαρδία έδωσε περίπου 60% των ψήφων στον Σίλβιο Μπερλουσκόνι.
Διοικητική διαίρεση
Η Λομβαρδία διοικητικά χωρίζεται σε 12 επαρχίες:
thumb|350px|Οι επαρχίες της Λομβαρδίας
Οικονομία
Η Λομβαρδία είναι βιομηχανική- αγροτική περιοχή. Κυριότερο βιομηχανικό κέντρο είναι το Μιλάνο. Στην περιοχή βρίσκεται αναπτυγμένη η βιομηχανία αυτοκινήτων και γενικά των μεταφορικών μέσων, των διάφορων εργαλειομηχανών, ηλεκτρονικών, των οργάνων και των συσκευών ακριβείας καθώς κι η πολεμική βιομηχανία. Αναπτυγμένη ακόμη είναι στην περιοχή αυτή η μεταλλουργία, η χημική βιομηχανία κι η υφαντουργία. Πάνω απ' το μισό του εργατικού δυναμικού της περιοχής ασχολείται με τη βιομηχανία.
Με τη γεωργία και γενικά με την αγροτική οικονομία, ασχολείται λιγότερο από το 30% του εργατικού δυναμικού, ενώ η συμμετοχή της στη συνολική παραγωγή της Ιταλίας είναι μεγάλη. Παράγει πάνω από το 30% του καλαμποκιού και του ρυζιού, το 20% από τη σίκαλη κλπ. Σημαντική επίσης είναι και η κτηνοτροφική παραγωγή. Στην περιοχή αυτή, που θεωρείται κέντρο της συστηματικής εκτροφής βοοειδών, εκτρέφεται σχεδόν το 30% του συνόλου των βοοειδών της Ιταλίας.
Διοίκηση
Από τις 26 Μαρτίου 2018 πρόεδρος είναι ο Αττίλιο Φοντάνα από τη Λέγκα του Βορρά, νικητής των εκλογών που διεξήχθησαν στις 4 Μαρτίου 2018, με ποσοστό 49,7%.
Διώξεις κατά των Κοπτών Χριστιανών
Οι Κόπτες Χριστιανοί είναι γηγενείς Αιγύπτιοι Χριστιανοί, επί το πλείστον Προχαλκηδόνιοι, που σήμερα αποτελούν το 10 έως 11% του πληθυσμού της Αιγύπτου  — η μεγαλύτερη θρησκευτική μειονότητα της χώρας. Οι  Κόπτες αναφέρουν κρούσματα διώξεων σε όλη την ιστορία τους. Η οργάνωση Παρατηρητήριο Ανθρωπίνων Δικαιωμάτων έχει σημειώσει «αύξηση της θρησκευτικής μή ανοχής» και θρησκευτική βία εναντίον των Κοπτών Χριστιανών κατά τα τελευταία χρόνια, και αποτυχία της Αιγυπτιακής κυβέρνησης για την αποτελεσματική διερεύνηση και ποινική δίωξη των υπευθύνων.
Ρωμαϊκή αυτοκρατορία
Λέγεται ότι ο Ευαγγελιστής Μάρκος ίδρυσε την Ιερά Αποστολική Έδρα της Αλεξάνδρειας και ότι ήταν ο πρώτος της Πατριάρχης. Μέσα σε 50 χρόνια από την άφιξη του Αγίου Μάρκου άφιξη στην Αλεξάνδρεια, χρονολογείται ένα κομμάτι παπύρου με απόσπασμα της Καινής Διαθήκης που βρέθηκε στον Οξύρρυγχο. Αυτό υποδηλώνει ότι ο Χριστιανισμός ήδη άρχισε να εξαπλώνεται νότια της Αλεξάνδρειας από πολύ νωρίς. Μέχρι τα μέσα του 3ου αιώνα, ένα ικανός αριθμός Αιγυπτίων διώκονταν από τους Ρωμαίους επειδή είχαν υιοθετήσει τον Χριστιανισμό, αρχίζοντας με το Διάταγμα του Δεκίου. Ο Χριστιανισμός ήταν ανεκτός από την Ρωμαϊκή Αυτοκρατορία μέχρι το έτος 284, όταν ο Αυτοκράτορας Διοκλητιανός δίωξε και καταδίκασε σε θάνατο ένα μεγάλο αριθμό χριστιανών Αιγυπτίων. Αυτό το γεγονός αποτέλεσε μια καμπή στην ιστορία του Αιγυπτιακού Χριστιανισμού,  σημαδεύοντας την έναρξη μια ξεχωριστής Αιγυπτιακής ή Κοπτικής Εκκλησίας. Έγινε γνωστή ως η «Εποχή των Μαρτύρων» και τιμάται στο Κοπτικό Ημερολόγιο, το οποίο αρχίζει από την έναρξη της βασιλείας του Διοκλητιανού. Όταν οι Αιγύπτιοι διώκονταν από τον Διοκλητιανό, πολλοί αποσύρθηκαν στην έρημο για ασφάλεια ή και για πνευματική άσκηση. Αυτή η πρακτική προκάλεσε την άνοδο του μοναχισμού, του οποίου οι Αιγύπτιοι, δηλαδή ο Άγιος Αντώνιος, ο Άγιος Παχώμιος, ο Άγ. Σενούντα και ο Άγ. Αμμών, πιστώνονται ως πρωτοπόροι. Μέχρι το τέλος του 4ου αιώνα, υπολογίζεται ότι η κύρια μάζα των Αιγυπτίων είτε είχαν ασπαστεί τον Χριστιανισμό ή ήταν κατ' όνομα Χριστιανοί.
Το 451 μ.Χ., μετά τη Σύνοδο της Χαλκηδόνας, η Εκκλησία της Αλεξάνδρειας ήταν χωρισμένη σε δύο κλάδους. Αυτοί που δέχτηκαν την άποψη της Συνόδου έγιναν γνωστοί ως Χαλκηδόνιοι ή Μελκίτες. Όσοι δεν συμμορφώθηκαν με τη Σύνοδο  χαρακτηρίστηκαν μη Χαλκηδόνιοι ή Μονοφυσίτες (και αργότερα Ιακωβίτες από τον Ιακώβ Βαραδαίο). Οι μη Χαλκηδόνιοι, ωστόσο, απέρριπταν τον όρο Μονοφυσίτες ως εσφαλμένο και επέμειναν να ονομάζεται Μιαφυσίτες. Η πλειοψηφία των Αιγυπτίων ανήκε στον κλάδο των Μονοφυσιτών, γεγονός που οδήγησε στη δίωξη τους από τους Βυζαντινούς στην Αίγυπτο. Αυτό συνεχίστηκε μέχρι την Αραβική κατάκτηση της Αιγύπτου.
Αραβο-Μουσουλμανική κατάκτηση της Αιγύπτου
Αυτή η διαδικασία επιταχύνθηκε από διωγμούς κατά τη διάρκεια και μετά τη βασιλεία του Φατιμιδικού χαλίφη Αλ-Χακίμ μπι-Αμρ Αλλάχ (βασίλεψε 996-1021) και τις Σταυροφορίες (οι  εισβολείς Χριστιανοί σταυροφόροι βρήκαν τους Κόπτες να συμμαχούν με τους Μουσουλμάνους). Με τη βοήθεια των Κοπτών οι σταυροφόροι τελικά αποκρούστηκαν από τους μουσουλμάνους ηγεμόνες της Αιγύπτου. Αργότερα οι Κόπτες αναγκάστηκαν να δεχθούν τα αραβικά ως γλώσσα λειτουργίας από τον Πάπα Αλεξανδρείας Γαβριήλ ιμπν-Τουραΐκ. .Η περίοδος των Μαμελούκων(1250-1517 μ.Χ) ήταν η χειρότερη ιστορικά για τους Κόπτες καθώς τότε έγιναν μεγάλοι διωγμοί κατά των Κοπτών και χειροτέρεψε η κατάσταση τους.Πολλοί Κόπτες τότε εξισλαμίστηκαν ή μετανάστευσαν στην μονοφυσίτικη Αβησυνία.Η κατάσταση βελτιώθηκε για τους Κόπτες σημαντικά όταν κατέλαβε την Αίγυπτο ο Σελίμ Α' σουλτάνος των Οθωμανών.Επί Τουρκοκρατίας οι Κόπτες της Αιγύπτου ανήκαν στο Αρμένικο(μονοφυσίτικο) μιλλιέτ και ήταν υπόλογοι(κλήρος και λαός) στον Αρμένιο Πατριάρχη της Κωνσταντινούπολης.
Σύγχρονη εποχή
Οι παρατηρητές σημειώνουν ότι υπάρχει  ένα μεγάλο χάσμα μεταξύ του γραπτού νόμου και της πράξης σε ό,τι αφορά τα δικαιώματα των Κοπτών και άλλων μειονοτήτων. Για παράδειγμα, ενώ το 2016 το κοινοβούλιο εργαζόταν για να περάσει ένα νόμο που θα διευκόλυνε τους Χριστιανούς να λαμβάνουν άδεια για την κατασκευή εκκλησιών, στην πράξη αξιωματούχοι ασφαλείας σταματούσαν τις εργασίες κατασκευής.
Στην Αίγυπτο η κυβέρνηση δεν αναγνωρίζει τις μετατροπές από το Ισλάμ στον Χριστιανισμό. Επίσης δεν επιτρέπονται ορισμένοι γάμοι μεταξύ ετεροδόξων. Αυτό αποτρέπει τους γάμους μεταξύ αυτών που εκχριστιανίστηκαν και αυτών που γεννήθηκαν Χριστιανοί. Επίσης έχει ως αποτέλεσμα τα παιδιά των εκχριστινισμένων να ταξινομούνται ως Μουσουλμάνοι και να τους δίδεται Μουσουλμανική εκπαίδευση.
Η κυβέρνηση απαιτεί άδειες για την επισκευή εκκλησιών ή την κατασκευή νέων, οι οποίες άδειες συχνά δεν δίδονται. Το Άρθρο 235  σχεδίου συντάγματος του 2013 ορίζει ότι το επόμενο νομοθετικό σώμα πρέπει να θεσπίσει ένα νόμο που θα άρει τους περιορισμούς για την ανέγερση εκκλησιών. Ξένοι ιεραπόστολοι επιτρέπονται στη χώρα μόνο αν περιορίζουν τις δραστηριότητές τους σε κοινωνικό έργο και απέχουν από τον προσηλυτισμό.
Οι Κόπτες διαμαρτύρονται ότι οι διαφορές μεταξύ Χριστιανών και Μουσουλμάνων, συχνά φέρονται ενώπιον «συμφιλιωτικών συμβουλίων», τα οποία πάντοτε ευνοούν τους Μουσουλμάνους. Μερικοί Κόπτες διαμαρτύρονται ότι η αστυνομία δεν ανταποκρίνεται όταν διαπράττονται εγκλήματα εις βάρος τους. ΟΙ Κόπτες έχουν επίσης μικρή εκπροσώπηση στην κυβέρνηση, γεγονός που τους κάνει να φοβούνται ότι  υπάρχει μικρή ελπίδα για πρόοδο.
Η κυβέρνηση και άλλες Αιγυπτιακές πηγές κατηγορούν τη φυλετική συμπεριφορά στις επαρχίες της Αιγύπτου για την βία κατά των Κοπτών.
H οργάνωση «Open Doors» για την υποστήριξη διωκόμενων Χριστιανών όλων των δογμάτων, κατατάσσει την Αίγυπτο μέσα στις 20 πιό επικίνδυνες για τους Χριστιανούς χώρες του κόσμου. Χριστιανός Κόπτης επιχειρηματίας του Καΐρου που έφερε το θέμα σε πολιτικούς των ΗΠΑ, ανέφερε στην εφημερίδα Guardian τις διάφορες διακρίσεις που γίνονται εις βάρος των Χριστιανών. Οι τελευταίοι αγνοούνται στην αγορά εργασίας, οι φοιτητές στα πανεπιστήμια βαθμολογούνται χαμηλά ή και αποτυγχάνουν, τα παιδιά στα σχολεία αναγκάζονται να κάθονται στα πίσω θρανία, τα καταστήματα μποϋκοτάρονται και οι ασθενείς στα νοσοκομεία δεν δέχονται τη σωστή μεταχείριση. «Οι βίαιοι εξτρεμιστές είναι μια μειονότητα αλλά ο πολιτισμός της Αιγύπτου ευνοεί την αντίληψη ότι οι Χριστιανοί είναι άπιστοι» αναφέρει.
Δεκαετία 1990
Εκείνη την περίοδο οι τρομοκράτες αύξησαν τη συχνότητα των επιθέσεων και τη διεύρυναν ώστε να περιλαμβάνει και εκείνους που θεωρούνταν συνεργάτες των δυνάμεων ασφαλείας. Επιθέσεις έγιναν κατά την παραμονή  της μουσουλμανικής εορτής  Adha Eid με αυτόματα όπλα, σκοτώνοντας Κόπτες, καθώς και Μουσουλμάνους.
2013
7, 8 Aπριλίου 2013— Tουλάχιστον τρεις σκοτώθηκαν μετά από επίθεση της αστυνομίας εναντίον ενόπλων που πολιορκούσαν Κοπτικό καθεδρικό ναό στο Κάιρο, μετά την κηδεία των τεσσάρων Κοπτών που είχαν σκοτωθεί νωρίτερα σε σεκταριστικές συγκρούσεις.
Η κηδεία των 4 Χριστιανών που σκοτώθηκαν σε σεκταριστικές συγκρούσεις 6 απριλίου 2013 έγινε  καθεδρικό ναό των Κοπτών στο Κάιρο, τον Άγ. Μάρκο. Μετά την κηδεία, νέοι Κόπτες φώναζαν συνθήματα κατά του Προέδρου Μοχάμεντ Μουρσί και της Μουσουλμανικής Αδελφότητας. Η αστυνομία τους επιτέθηκε με δακρυγόνα, αναγκάζοντας τους να επιστρέψουν μέσα στον καθεδρικό ναό και αρχίζοντας μια πολιορκία που κράτησε όλο το απόγευμα και το βράδυ. Αστυνομία και ένοπλοι πολίτες σκότωσαν τρεις ανθρώπους και τραυμάτισαν τουλάχιστον 21 Κόπτες και Μουσουλμάνους. Η αστυνομία εκτόξευσε δακρυγόνα πάνω από τους τοίχους του καθεδρικού ναού και στάθηκε στην άκρη, ενώ άγνωστοι άνδρες οπλισμένοι με κυνηγετικά όπλα, μαχαίρια και εμπρηστικές βόμβες επιτίθονταν από τα γύρω κτίρια σε αυτούς που βρίσκονταν μέσα στην εκκλησία. Ομάδα νεαρών Κοπτών προσπαθούσαν να υπερασπιστούν τους ευρισκόμενους μέσα στην Εκκλησία ανταλλάσσοντας βόμβες πετρελαίου και πέτρες με ισλαμιστές εξτρεμιστές που βρίσκονταν έξω.
Σύμφωνα με την εφημερίδα Guardian, τέσσερις χριστιανοί και ένας μουσουλμάνος σκοτώθηκαν σε θρησκευτικές συγκρούσεις που ξέσπασαν στο βόρειο τμήμα του Καΐρου, μετά από φήμη ότι παιδιά ζωγράφισαν μια σβάστικα σε μια ισλαμική ιδιοκτησία. Την Κυριακή, οι Χριστιανοί συγκεντρώθηκαν στο Κάιρο για να μνημονεύσουν τους νεκρούς σε μια λειτουργία που τελείωσε με περαιτέρω κλιμάκωση των θρησκευτικών εντάσεων, με αποτέλεσμα να σκοτωθούν δύο Χριστιανοί και ένας Μουσουλμάνος. Τοπικές ειδήσεις αναφέρουν ότι ένας ακόμα Κόπτης, έκτο θύμα, πέθανε στο νοσοκομείο λίγες μέρες αργότερα. Σύμφωνα με άλλα μέσα ενημέρωσης το δεύτερο θύμα των μουσουλμάνων πέθανε από κάταγμα του κρανίου.
Ιούλιος 2013 - Μετά το αιγυπτιακό πραξικόπημα της 3ης Ιουλίου του 2013 κατά του Προέδρου Μοχάμεντ Μόρσι - μέλους της Μουσουλμανικής Αδελφότητας - υποστηρικτές της ίδιας οργάνωσης έκαψαν δεκάδες εκκλησίες. Ο Πάπας των Κοπτών Tawadros υποστήριξε τον αρχηγό του πραξικοπήματος και μετέπειτα πρόεδρο Abdel-Fattah al-Sisi, τον οποίο κάποτε αποκάλεσε «σωτήρα».